Source: http://www.druckeria.ro/tag/fc-bazos/
Timestamp: 2020-06-01 19:35:28+00:00

Document:
fc bazos Archives - Druckeria
Prim test printre reprizele de ploaie: Politehnica Timișoara – FC Bazoș 2-0
Politehnica Timișoara a încheiat prima săptămână de pregătire cu un test în compania unei alte grupări alb-violete, divizionara „D” FC Bazoș. Elevii lui Cosmin Petruescu s-au impus cu 2-0, la capătul unui meci influențat de ploaia torențială, care s-a abătut asupra Timișoarei în părima oră de joc, precum și de terenul greu de pe „Știința”.
Politehnica a deschis scorul în minutul 3, atunci când Adrian Poparadu a marcat cu un șut din interiorul careului, deviat de mijlocașul central al vizitatorilor, Vincinschi. Rezultatul final l-a stabilit un alt fotbalist din „garda veche”, Răzvan Ghinescu, în minutul 71, cu un șut de la 17 metri, în diagonală, în vinclul din dreapta lui Tcaciuc.
Politehnica (antrenor Cosmin Petruescu): Murariu – Bilia, Nicolescu, Scutaru, Cojocaru – Ignea, Poparadu – Bedea, Schieb, Cherecheș – Plămadă. Au mai intrat Fișteag, Gakos – Szasz, Vidrăsan, Coadă, Boancă, Ianc, Bîte, P. Popescu, Miholca, Ghinescu și Bănică.
FC Bazoșu Vechi (antrenor Călin Bota): Tcaciuc – Curea, Slabu, L. Ghiță, Mijatovici – Racocianu, Toroni, Vincinschi, Vălean – Achimov, Nichiforel. Au mai intrat Nedelcu, Mărășescu, An. Marincu, Ad. Marincu, Rigo.
Delegația Politehnicii va pleca mâine dimineață, la ora 9:30, spre județul Hunedoara. Echipa va fi cantonată, timp de zece zile, la Sântămărie-Orlea, în apropiere de Hațeg, acolo unde va avea loc stagiul de pregătire centralizată din această vară. Vom reveni, pe parcursul zilei de astăzi, cu lotul final pe care îl va deplasa Politehnica în cantonament.
Cosmin Petruescu (antrenor Politehnica): „Vreau să le mulțumesc celor de la FC Bazoș, care au acceptat și de această dată să începem pregătirea cu un joc amical împotriva lor. Consider că a fost un test fizic reușit. Nu mă așteptam ca terenul să fie atât de greu, care ne-a pus în mare dificultate. Am avut mai multe obiective pentru acest joc, ultimul dintre ele fiind rezultatul, chiar dacă mie nu îmi place să pierd nici măcar în jocurile pe care le facem la antrenament. M-a interesat, în primul rând, partea fizică, după care am încercat să avem o posesie cât mai bună a balonului. Nu în ultimul rând, a fost și o ultimă acțiune de selecție. Ne-am atins toate obiectivele propuse, am văzut minusurile și plusurile, știm exact ce avem de făcut în continuare și sper ca în cele patru săptămâni de pregătirecare ne-au mai rămas să mai putem corecta din greșelile pe care le-am văzut la jocul de astăzi”.
Călin Bota (antrenor FC Bazoș): „N-am mai activat în fotbalul timișorean de foarte multă vreme, astfel că a fost o foarte mare plăcere pentru mine să vin și să joc împotriva echipei care m-a crescut. Chiar dacă suporterii au îmbrățișat-o și au dezvolta-o acum câțiva ani, eu consider că aceasta este echipa Timișoarei. Ca fotbalist, n-am fost niciodată de acord să joc împotriva lui Poli. Chiar în perioada când mă aflam la UMT și urma meciul cu Poli, l-am rugat pe nea Costică Rădulescu să nu mă folosească. Sentimental, nu mă puteam motiva, pur și simplu! Azi a fost altceva, pentru că sunt antrenor și eram obligat să stau pe margine. Dar mi-a făcut foarte mare plăcere să mă revăd cu vechi prieteni, cu foști colegi”.
Filed Under: Poli Timisoara, Stire de ultima ora Tagged With: adrian poparadu, amical, calin bota, cosmin petruescu, fc bazos, politehnica timisoara, razvan ghinescu, stiinta
„Judeţ” | Variaş a aruncat prosopul; Duşuri reci pentru Unirea Jimbolia şi Deta
O grupare de tradiţie a fotbalului judeţean din Timiş s-a retras în semn de protest
Etapa a 13-a poate fi considerată una cu ghinion, atât pentru două dintre forţele acestui eşalon, cât mai ales pentru competiţia în sine. Iar asta deoarece avem de acum o altă serie ciuntită, după ce Steaua Roşie Variaş a anunţat că se retrage din campionat în semn de protest. Surprize la Cărpiniş şi Sânnicolau Mare, acolo unde două pretendente la promovare, Unirea Jimbolia, respectiv ASO Deta, au încasat câte patru „boabe”. La Lugoj, „satelitul” CSM-ului continuă să-şi domine adversarii, reuşind să perforeze de 13 ori poarta echipei din Remetea Mare.
Seria I a rămas, din weekend, cu o combatantă mai puţin. Steaua Roşie Variaş avea meci programat cu Unirea Tomnatic, însă acesta nu s-a mai disputat. „Sârbii” au aruncat prosopul, în semn de protest faţă de arbitrajele de care a avut parte în această stagiune, dar şi de deciziile comisiilor AJF. Mai exact, în urma incidentelor produse la meciul din etapa a 11-a, cu Mureşul Igriş, Steaua Roşie a fost sancţionată cu două jocuri fără drept de organizare a meciurilor pe terenul propriu şi o amendă de 500 de lei. Pentru reprezentanţii clubului din Variaş s-a umplut paharul, fiind retrase echipele din „Judeţ”, „Promoţie” şi cele trei din campionatele de juniori, conform sporttim.ro. Toate rezultatele Stelei Roşii înregistrate până în prezent au fost anulate.
De pe urma acestui abandon, dintre fruntaşe cel mai mult are de suferit Tricoul 1 Iunie. În condiţii normale, băieţii lui Nelu Neamţu ar fi urcat pe podium, după victoria cu 5-1 de acasă, cu Mureşul Igriş. Dar aşa, vor pierde cele trei puncte cucerite la Variaş, rămânând la cota 25. Revenind la meciul disputat sâmbătă, în Plopi, să spunem că Tricoul a reuşit un nou meci de zile mari, reuşind să puncteze prin Hartapuc, Ciublea, Motreanu, Preda şi Ritter.
La fel de afectat e şi liderul AS Seceani, care putea să-şi mărească avansul din fruntea clasamentului, dar pierde astfel cele trei puncte din duelul cu Variaş. Trupa lui Ioan Damşa a reuşit ieri o victorie categorică, 8-1 acasă cu Voinţa Valcani. Eroul meciului a fost Cătălin Crișan, autor a trei reuşite, în vreme ce Adi Roman și Sorin Pop și-au trecut în cont câte o „dublă”. Tot pentru învingători, a mai punctat Mircea Colf.
Duşuri reci pentru două dintre fruntaşele Seriei I în această rundă. Unirea Jimbolia a fost surclasată în deplasarea de la Cărpiniş, 0-4, în vreme ce Mureşul Cenad a pierdut în deplasarea de la Saravale, 0-2. Tot legat de această serie, să mai spunem că meciul Pobeda II – Mama Mia II s-a întrerupt în minutul 40, la scorul de 3-0 pentru oaspeţi, deoarece vizitatorii rămăseseră în 6 jucători.
În Seria a II-a, lupta pentru promovare pare să se fi relansat, după eşecul surprinzător al liderului ASO Deta, 0-4, în deplasare, cu „satelitul” Unirii Sânnicolau Mare. Pentru formaţia de pe Aranca, Tomas Cosma a marcat de trei ori, ultima reuşită fiind semnată de Angelo Olteanu. De sincopa liderului a profitat Unirea Banloc, revenită astfel în joc, după 5-1 acasă, cu AS Utvin.
O nouă etapă prolifică pentru nou-promovata Progresul Ciacova, care s-a impus cu 2-1 în deplasare la Gran-Plaz Liebling. Reuşitele învingătorilor au fost semnate de Flavius Ion şi Daniel Leonte.
Inter Foeni a reuşit, la rându-i, o victorie confortabilă, 4-1 pe teren propriu cu AS Săcălaz. Gazdele au punctat prin Alin Balabaşciuc, Alexandru Şişcă, Sabin Nae şi Ciprian Bota. Învingătorii au aliniat următorul 11: Simoniac – Buhai, Croicu, Rus, Ţaran – Nae, Bota, Cobzaru, Ivan – Balabaşciuc, Şişcă.
Bazoş (în roşu) a făcut scor de tenis în derby-ul cu Bacova (Foto: facebook FC Bazoş)
În Seria a III-a, CSM II Lugoj nu pare a avea adversar. „Satelitul” divizionarei C pregătite de Cosmin Petruescu s-a impus cu un categoric 13-0, pe teren propriu, în faţa modestei Gloria Remetea Mare.
Ocupanta locului secund, FC Bazoş, a învins la scor de tenis AS Bacova, într-un derby al podiumului. A fost 6-2 pentru formaţia pregătită de Sorin Tomoş. Reuşitele alb-violeţilor au fost semnate de Fer („dublă”), Mecleş, Slabu, Militar şi Dobre.
AS Boldur pare în revenire de formă. „Vulturii albaştri” au trecut cu 5-1 pe teren propriu de Timişul Urseni. Flavius Jurj a punctat de două ori, iar Alin Ionică, Gaşpar Liridon şi Andrei Eneşca şi-au adus contribuţia la victorie cu câte o reuşită.
Autoliv Lugoj a remizat în jocul disputat pe teren propriu, dar disputat la Ohaba Forgaci, 1-1 cu Atletico Găvojdia. Golul gazdelor a fost înscris de fostul „bomber” al „D”-ului din anii trecuţi, Cosmin Ripan.
Vulturii Comloşu Mare – Unirea Grabaţ 0-4, Pobeda II Dudeştii Vechi – Mama Mia II Becicherecu Mic 3-0 (întrerupt), Voinţa Sarafoleana Saravale – Mureşul Cenad 2-0, Dacia Cărpiniş – Unirea Jimbolia 4-0, Tricoul 1 Iunie Timişoara – Mureşul Igriş 5-1, AS Seceani – Voinţa Valcani 8-1, Plavi Delia Sânpetru Mare – AS Carani 1-3. Unirea Tomnatic a stat.
Clasament: 1. Seceani 34p., 2. Jimbolia 29p., 3. Cenad 27p., 4. Tricoul 25p.
Flacăra Parţa – Ripensia Primavera 5-2, Inter Foeni – AS Săcălaz 4-1, Unirea Banloc – AS Utvin 5-1, Gloria Uivar – Recolta Călacea 1-2, Unirea II Sânnicolau Mare – ASO Deta 4-0, Gran-Plaz Liebling – Progresul Ciacova 1-2, Unirea Ghilad – Unirea Cerneteaz 5-0, Millenium II Giarmata – AS Corneşti 3-2.
Clasament: 1. Deta 34p., 2. Banloc 32p., 3. Parţa 28p. (45-23), 4. Călacea 28p. (35-18)
CSM II Lugoj – Gloria Remetea Mare 13-0, AS Boldur – Timişul Urseni 5-1, Autoliv Lugoj – Atletico Găvojdia 1-1, FC Bazoş – AS Bacova 6-2, Gloria Moşniţa Nouă – Viitorul Ştiuca 3-1, AS Buziaş – Avântul Topolovăţu Mare 5-1, Viitorul Sacoşu Turcesc – Real Dragşina 1-3. AS Recaş a stat.
Clasament: 1. CSM II Lugoj 33p., 2. Bazoş 25p., 3. Bacova 24p.
Filed Under: Fotbal Tm, Stire de ultima ora Tagged With: as bacova, aso deta, carpinis, fc bazos, sannicolau mare, secea, steaua rosie varias, tricoul 1 iunie, unirea jimbolia
„Județ” | Seceani, din nou lider solitar; Deta câștigă la Banloc, dar se alege cu infirmeria plină
Deta se distanțează în fruntea Seriei a II-a, dar îl pierde pe Horea Mureșan, care s-a ales cu o dublă fractură de peroneu în urma derby-ului de la Banloc
Etapa cu numărul 11 din „Județ” a fost plină de evenimente. Scoruri de polo, derby-uri, nervi, încrâncenare. Poate prea multă încrâncenare în unele cazuri. AS Seceani se distanțează în fruntea clasamentului, profitând de sincopa Unirii Jimbolia de la Saravale. În seria a II-a, derby-ul primelor două clasate a fost adjudecat de ASO Deta, însă cu prețul câtorva accidentați, dintre care Horea Mureșan va fi operat mâine de dublă fractură de peroneu. În Seria a III-a, favoritele din frunte s-au impus detașat, Bazoșul reușind să marcheze șase goluri în poarta Avântului din Topolovățu Mare, care la pauză conducea cu 1-0.
În seria I, AS Seceani nu mai are companie în fotoliul de lider. Băieții lui Ioan Damșa au reușit să se impună cu 3-1 în deplasarea de pe terenul singure formații fără punct agonisit din „Județ”, cea din Sânpetru Mare. Toate cele trei reușite ale învingătorilor au fost semnate de Cătălin Crișan. Un succes conturat mai greu decât era de așteptat, din cauza numeroaselor ratări, dar care plasează echipa din Seceani în postură de lider solitar. Unirea Jimbolia s-a încurcat la Saravale (acolo unde capotau și cei din Seceani). Trupa lui Flavius Nastor a fost condusă până spre final de Voința Sarafoleana, reușind egalarea în minutul 90.
Pe podium se menține și ambițioasa trupă din Cenad. Băieții lui Iosif Harkay s-au impus cu 2-0 în deplasarea de la Comloșu Mare (altădată un duel în „D”. O, tempora!…). Reușitele învingătorilor au fost semnate de Colompar și Radu.
Tricoul 1 Iunie rămâne în apropierea podiumului. Băieții lui Nelu Neamțu au obținut trei puncte importante, prin victoria scurtă, 1-0, de pe terenul din Plopi, în fața celor de la AS Carani. Unica reușită a meciului a purtat semnătura lui Bogdan Preda.
În seria a II-a, toată atenția a fost captată de duelul primelor două clasate. Unirea Banloc (locul 2) și ASO Deta (liderul la zi) au oferit o partidă peste nivelul celui de-al cincilea eșalon, cu o încrâncenare uneori peste limitele regulamentului. În minutul 62, jucătorul gazdelor, Semeniuc, a avut o intrare violentă asupra lui Horea Mureșan. Cartonaș roșu pentru echipierul Banlocului și un verdict dur pentru cel accidentat: dublă fractură de peroneu, ex-ripensistul urmând a fi operat mâine. Contrar cursului jocului, dar și cu un om în minus, trupa din Banloc a deschis scorul, în minutul 72, prin Ciuran, care a transformat o lovitură de pedeapsă. Băieții lui Cosmin Șușman nu s-au lăsat însă cu una, cu două, reușind să întoarcă soarta meciului în secvențele de final. Mai întâi, Deta a egalat în minutul 83, prin Paraschiv, lovitura decisivă fiind „opera” lui Denis Radu, care a punctat în minutul 90. Trei puncte uriașe pentru Deta, care își majorează avansul din fruntea clasamentului, deși plătește scump acest succes: Horea Mureșan va lipsi o bună bucată de vreme de pe gazon, Stelian Suciu s-a ales cu nasul spart, iar Cosmin Belețescu are urme de crampoane sub apărători.
Unul dintre cele mai spectaculoase partide ale etapei a fost cea de la Uivar, acolo unde Progresul Ciacova a făcut spectacol în fața Gloriei. Vizitatorii s-au impus cu 7-2, Flavius Ion și Andrei Lazea reușind câte o „triplă”. Cea de-a șaptea reușită a Ciacovei a purtat semnătura lui Daniel Leonte.
CSM II Lugoj și-a consolidat poziția de lider, prin victoria cu 4-1 de pe teren propriu, cu Timișul Urseni. Pentru formația lui Cosmin Petruescu au punctat Stoichescu („dublă”), Pîntea și Marta.
FC Bazoș reușește o victorie la scor de tenis în partida cu Avântul Topolovățu Mare, 6-2, și urcă pe poziția a doua, grație golaverajului. Vlad Slabu a reușit o „dublă” pentru alb-violeți, celelalte puncte fiind semnate de Nicu Bota, Bogdan Fer, Lucian Ignea și chiar antrenorul-jucător Sorin Tomoș. Să precizăm însă că la pauză conduceau vizitatorii, cu 1-0, după ce Bazoșul a irosit și o lovitură de pedeapsă prin Slabu. Învingătorii au utilizat formula Ulmeț – Anițaș, Slabu, Scurtu, Militar – Năstase, Ignea, Tomoș, Fer – Dobre, Furcic. Au mai jucat Ciobanu, Zarin, Bota și Morman.
Pobeda II Dudeștii Vechi – Unirea Tomnatic 5-4, Vulturii Comloșu Mare – Mureșul Cenad 0-2, Unirea Grabaț – Mama Mia II Becicherecu Mic 3-1, Plavii Delia Sânpetru Mare – AS Seceani 1-3, Voința Sarafoleana Saravale – Unirea Jimbolia 1-1, Dacia Cărpiniș – Voința Valcani 6-2, Tricoul 1 Iunie Timișoara – AS Carani 1-0, Steaua Roșie Variaș – Mureșul Igriș 1-1
Clasament: 1. Seceani 31p. (32-8), 2. Unirea Jimbolia 29 p. (35-15), 3. Cenad 24p. (42-26)
Inter Foeni – Recolta Călacea 1-2, Flacăra Parța – AS Utvin 6-1, Ripensia Primavera – AS Săcălaz 0-1, Millenium II Giarmata – Unirea Ghilad 4-1, Unirea Banloc – ASO Deta 1-2, Gloria Uivar – Progresul Ciacova 2-7, Unirea II Sânnicolau Mare – Unirea Cerneteaz 0-0, Gran-Plaz Liebling – AS Cornești 6-2
Clasament: 1. Deta 31p. (44-10), 2. Banloc 26p. (32-12), 3. Călacea 25p. (30-13)
CSM II Lugoj – Timișul Urseni 4-1, Gloria Remetea Mare – AS Recaș 1-7, Viitorul Sacoșu Turcesc – AS Buziaș 1-3, AS Boldur – AS Bacova 2-4, Autoliv Lugoj – Viitorul Știuca 2-1, FC Bazoș – Avântul Topolovățu Mare 6-2, Gloria Moșnița Nouă – Real Dragșina 1-0. Atletico Găvojdia a stat.
Clasament: 1. CSM II Lugoj 27p. (38-7), 2. Bazoș 21p. (31-13), 3. Bacova 21p. (30-13)
Filed Under: Fotbal Tm, Stire de ultima ora Tagged With: as seceani, aso deta, cosmin petruescu, fc bazos, fractura de peroneu, horea muresan, topolovatu mare, unirea banloc
„Județ” | Gruni a aruncat prosopul; Seceani scapă cu bine de la Saravale, dar Unirea Jimbolia îi ține trena
Unirea Jimbolia, protagonista unui meci cu o desfășurare neobișnuită a scorului
Toamna se numără bobocii, dar și echipele din „Județ”, care… dau cu virgulă. Iar asta deoarece Voința Gruni a aruncat prosopul, iar calculele au trebuit refăcute în clasamentul seriei a III-a. Runda a șaptea din cel de-al cincilea eșalon ne-a oferit dueluri interesante (mai mult de la distanță) în vârful ierarhiilor celor trei serii.
În seria I, lider rămâne AS Seceani, care își continuă parcursul de metronom. Singura formație cu maximum de puncte din „Județ” a avut însă viață grea la Saravale, acolo unde gazdele au deschis scorul prin Mihoc. Liderul a reușit să răstoarne în cele din urmă rezultatul, grație reușitelor lui Sorin Pop și Mircea Colf, oaspeții lovind și de trei ori bara.
Trupa ex-poliștilor Muntean, Maranescu și Popoviciu n-are însă de ce să se simtă prea relaxată în confortul fotoliului de lider. Unirea Jimbolia îi suflă serios în ceafă, reușind să se impună la Becicherecu Mic cu un halucinant 5-4. Și chiar de s-au mai văzut astfel de rezultate, chiar și în această rundă, spunem halucinant prin prisma evoluției scorului: 3-0 în minutul 20 pentru gazde, 4-4 la pauză, 4-5 final. Cum casele de pariuri n-au (încă) treabă cu Liga a V-a, nu ne rămâne decât să consemnăm un meci… inedit! Gruparea de la graniță a punctat prin Fiștea, Circu (câte o „dublă”) și Boca.
Surprinzătoare și victoria celor de la Tricoul 1 Iunie pe terenul unei alte pretendente la promovare din Seria I, Steaua Roșie Variaș. Băieții lui Ion Neamțu, în mare vervă în ultimele etape, s-au impus cu 3-1, prin reușitele lui Preda, Motreanu și Ciublea.
Deta lui Cosmin Șușman rămâne lider la golaveraj după succesul de la Săcălaz
Începe să se degajeze zona din „nordul” clasamentului Seriei a II-a. Ripensia Primavera s-a împiedicat neașteptat în Ciarda Roșie, 1-1 cu Progresul Ciacova. Adrian Păscăleanu (fratele mai mic al lui Ion, om de bază în prima echipă) a marcat golul pentru „satelitul” pregătit de Radu Suciu, însă Progresul a revenit cu un punct la Ciacova grație reușitei lui Florin Ion.
Chiar și așa, continuă să fie aglomerație mare în top. Deta e lider la golaveraj, după o nouă demonstrație de forță, 5-2 în deplasarea de la Săcălaz. Pe locul secund, Flacăra Parța, tot cu 19 puncte, după victoria la scor de tenis, 6-1 acasă, cu Unirea Cerneteaz. În fine, completează plutonul fruntașelor Unirea Banloc, învingătoare la mare luptă în disputa cu omonima din Ghilad, grație reușitelor lui Gîtin și Hrițuc.
Din poartă-n poartă! „Bebe” Ulmeț ne face să regretăm că-n „Județ” nu s-a licitat pentru… drepturile TV. (Foto: fcbazos.com)
Seria a III-a e prima care rămâne descompletată, odată cu abandonul celor de la Voința Gruni. Rezultatele celor retrași au fost anulate, astfel că s-au produs câteva modificări notabile în clasament.
O etapă marcată de eșecul surprinzător al (de acum) fostului lider, AS Boldur, chiar pe teren propriu, cu o formație de mijlocul ierarhiei, AS Buziaș. Fedor a marcat, în minutul 10, golul victoriei pentru băieții cu apa minerală.
Pe primul loc s-a instalat „satelitul” divizionarei a treia CSM Lugoj, victorios cu 2-0 în disputa de pe teren propriu cu Avântul Topolovățu Mare. Pîntea și Olariu au marcat golurile echipei pregătite de Cosmin Petruescu. Cu speranțe la titlu revine și FC Bazoș. „Vulturii” alb-violeți s-au impus clar în deplasarea de la Sacoșu Turcesc, 4-1, puncte semnate de Slabu, Foldi, Ulmeț și Fer. Poate faza weekend-ului în „Județ”, golul marcat de portarul Bazoșului, „Bebe” Ulmeț, din degajare, direct în poarta adversă!
Pobeda II Dudeștii Vechi – AS Carani 2-2, Vulturii Comloșu Mare – Voința Valcani 5-2, Unirea Grabaț – Mureșul Igriș 3-1, Mama Mia II Becicherecu Mic – Unirea Jimbolia 4-5, Mureșul Cenad – Unirea Tomnatic 4-2, Steaua Roșie Variaș – Tricoul 1 Iunie 1-3, Voința Sarafoleana Saravale – AS Seceani 1-2, Plavii Delia Sânpetru Mare – Dacia Cărpiniș 0-1
Clasament: 1. Seceani 21p. (21-5), 2. Unirea Jimbolia 19p. (26-13), 3. Variaș 16p. (20-10);
Inter Foeni – AS Cornești 6-3, Flacăra Parța – Unirea Cerneteaz 6-1, Ripensia II Timișoara – Progresul Ciacova 1-1, AS Săcălaz – ASO Deta 2-5, AS Utvin – Recolta Călacea 2-4, Gloria Uivar – Gran-Plaz Liebling 2-1, Unirea Banloc – Unirea Ghilad 2-1, Millenium II Giarmata – Unirea Sânnicolau Mare 4-5
Clasament: 1. Deta 19p. (32-7), 2. Parța 19p. (26-8), 3. Banloc 19p. (19-6), 4. Ripensia II 17p. (25-7)
CSM II Lugoj – Avântul Topolovățu Mare 2-0, Gloria Remetea Mare – Viitorul Știuca 2-0, AS Recaș – AS Bacova 1-1, Timișul Urseni – Atletico Găvojdia 2-1, Autoliv Lugoj – Gloria Moșnița Nouă 2-3, AS Boldur – AS Buziaș 0-1, Viitorul Sacoșu Turcesc – FC Bazoș 1-4. Real Dragșina a stat, deoarece Voința Gruni s-a retras din campionat.
Clasament: 1. CSM II Lugoj 17p. (21-4), 2. Bacova 15p. (20-5), 3. Bazoș 13p. (22-9), 4. Găvojdia 13p. (16-10).
Filed Under: Fotbal Tm, Stire de ultima ora Tagged With: as boldur, bebe ulmet, deta, fc bazos, gruni, saravale, seceani, tricoul 1 iunie, unirea jimbolia
„Județ” | Campionatul începe cu seriile complete! S-a găsit înlocuitoarea pentru Solventul
Ediția 2015/2016 a Campionatului Județean Timiș – Liga a V-a pornește la drum la acest sfârșit de săptămână. Cum anunțam în urmă cu câteva zile, Timișoara a rămas mai săracă, după forfait-ul echipei Solventul. Trupa din Fratelia a fost înlocuită, pe ultima sută de metri, de „satelitul” Unirii Sânnicolau Mare și repartizată în seria a II-a. În aceeași serie, se mai produsese o înlocuire: Viitorul Pădureni nu a mai confirmat participarea, fiind admisă astfel Gloria Uivar.
Se anunță o luptă deschisă la promovare în toate cele trei serii. Multe noutăți față de ediția trecută de campionat, însă nicio grupare venită din „D”. CS Giroc s-a desființat, iar Auto Timișoara va continua doar în „Municipiu”.
Au rămas însă câteva grupări cu orgoliul rănit din sezonul trecut, care au ratat de puțin promovarea. De urmărit vor fi Steaua Roșie Variaș din seria I, dar și FC Bazoș din seria a III-a. Cu o mențiune în plus pentru alb-violeți, care au reușit, pe ultima sută de metri, o mutare de imagine: Dan Alexa, antrenorul lui ACS Poli, care revine astfel în iarbă după un an și jumătate de pauză.
Iată programul complet al meciurilor din weekend:
Sâmbătă, ora 11: Mureșul Cenad – Tricoul 1 Iunie Timișoara;
Duminică, ora 18: Vulturii Comloșu Mare – Voința Sarafoleana Saravale, Unirea Grabaț – Steaua Roșie Variaș, Mama Mia II – Dacia Cărpiniș, Unirea Tomnatic – AS Seceani, Unirea Jimbolia – AS Carani, Mureșul Igriș – Voința Valcani
Miercuri, 19 august, ora 18: Pobeda II Dudeștii Vechi – Plavii Delia Sânpetru Mare.
Sâmbătă, ora 18: AS Săcălaz – Unirea II Sânnicolau Mare, AS Utvin – Gran-Plaz Liebling, Recolta Călacea – Unirea Ghilad, Progresul Ciacova – Unirea Cerneteaz;
Duminică, ora 11: Inter Foeni – Millenium II Giarmata
Duminică, ora 18: Flacăra Parța – Unirea Banloc, Ripensia II Timișoara – Gloria Uivar, ASO Deta – AS Cornești.
Sâmbătă, ora 18: Vulturii II Lugoj – AS Boldur, Timișul Urseni – Gloria Moșnița Nouă;
Duminică, ora 11: Voința Gruni – Viitorul Sacoșu Turcesc, AS Recaș – FC Bazoș;
Duminică, ora 18: Gloria Remetea Mare – Autoliv Lugoj, Atletico Găvojdia – AS Buziaș, AS Bacova – Real Dragșina, Viitorul Știuca – Avântul Topolovățu Mare.
Filed Under: Fotbal Tm, Stire de ultima ora Tagged With: acs poli, campionatul judetean, dan alexa, fc bazos, ripensia, sannicolau mare, solventul, varias
INTERVIU | Sorin Robotin: „Sufletul meu a rămas la CFR”
A intrat în curtea vestiarelor de la Gara Mare. S-a îndreptat spre cabina oaspeților, deși, probabil, instinctul îl îndemna să facă stânga, acolo unde se echipau „leoparzii”. A revenit pe gazonul pe care îl știe atât de bine, în fața acelorași tribune, încercate de vreme. Sorin Robotin a revenit învingător la Gara Mare. În vârstă de 38 de ani, fostul goalkeeper al „leoparzilor” apără acum poarta nou-promovatei Avântul Periam, pe care a ajutat-o să debuteze cu dreptul în eșalonul al patrulea, cu o victorie chiar în fieful CFR-ului.
Sorine, ați pășit cu dreptul în noul campionat. Cum a fost contra CFR-ului?
Mă bucur foarte mult pentru acest început de campionat, mai ales că suntem o nou-promovată. Un meci greu, pe o căldură insuportabilă, dar am reușit, în cele din urmă, să ne îndeplinim scopul, acela de a câștiga acest meci și de a păși cu dreptul în Divizia D.
Spune-mi sincer, care a fost adversarul mai redutabil în acest meci? CFR-ul sau căldura?
(Râde) Din punctul meu de vedere, căldura. Dar nici CFR-ul nu s-a lăsat mai prejos decât atmosfera de afară.
Ai revenit, din postura de adversar, pe stadionul pe care ți-ai petrecut o bună parte a carierei. Cum a fost pentru tine să joci împotriva CFR-ului?
Da, am revenit cu drag aici. E un stadion care îmi trezește amintiri multe… plăcute… După acest meci, cu un ochi plâng, cu unul râd, pentru că sufletul meu a rămas la CFR. Sper să aibă un parcurs cât mai bun, așa cum îmi doresc și pentru noi.
Tu ai prins o perioadă mai fastă a CFR-ului. Chiar dacă ai pornit cu echipa tot din „D”, ai ajuns cu ea în eșalonul secund. Ce părere ai de ceea ce se întâmplă acum la Gara Mare?
Eu am prins o perioadă frumoasă. Din păcate, e trist, pentru acestă echipă, pentru tradiția pe care o are, pentru un oraș ca Timișoara, unde nu se găsește un investitor care să țină această echipă și să o promoveze cât mai sus.
Sorine, dacă nu mă înșel, ai aproape 38 de ani. Cât o mai duci în iarbă?
Atât timp cât o să mai pot. Și se pare că încă mai pot…
Ce așteptări are actuala ta echipă, Avântul Periam, de la noul sezon?
Pentru primul an, e normal, ne propunem salvarea de la retrogradare. Să formăm o echipă bună, un colectiv unit și, la anul, sper din tot sufletul să fie pretenții mai mari. Atâta vreme cât toată lumea e de partea noastră, autoritățile de la Periam ne ajută, sper să facem performanță, să nu fim o echipă pasageră prin Divizia D.
Sorin Robotin s-a născut la 4 noiembrie 1977 la Reșița. A evoluat în fotbalul cărășean în primii ani ai carierei, la CSM Reșița, Metalul Bocșa, Gloria Reșița și Metalul Oțelu Roșu. În 2002 ajunge la CFR, pe atunci divizionară D, reușind, alături de „leoparzi”, să urce până în Liga a II-a. În 2006 a părăsit echipa de la Gara Mare, pentru o experiență la o altă divizionară B, Prefab 05 Modelu, la care evoluează însă doar o jumătate de an, pentru a reveni apoi în Timiș, la CS Tim Giroc. În ultimii ani, a evoluat la mai multe echipe de la nivelul Campionatului Județean: Voința Valcani, Steaua Roșie Variaș sau FC Bazoș.
Filed Under: Fotbal Tm, Stire de ultima ora Tagged With: avantul periam, cfr timisoara, csm resita, fc bazos, prefab, sorin robotin

References: CSM 

CSM 
 CSM 

CSM 

CSM 
 CSM 
 CSM 

CSM 
 CSM 
 CSM 
 csm